Uznesenie Okresného súdu Lučenec sp. zn. 16Csp/108/2024 z 25. 11. 2024

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 16Csp/108/2024 6624204545 25. 11. 2024 JUDr. Dušan Kucbel ECLI:SK:OSLC:2024:6624204545.3
Uznesenie Okresný súd Lučenec v spore žalobcu Československá obchodná banka, a.s., so sídlom Žižkova 11, 811 02 Bratislava-Staré Mesto, IČO: 36 854 140, proti žalovanému A. B., nar. XX.XX.XXXX, trvale bytom C. XXX, XXX XX C., o zaplatenie 25 347,07 Eur s príslušenstvom, takto rozhodol: Súd
s c h v a ľ u j e zmier v nasledovnom znení:
I. Žalovaný je p o v i n n ý zaplatiť žalobcovi sumu vo výške 25 147,07 Eur, zmluvný úrok vo výške 2 000 Eur, zákonný úrok vo výške 8 000 Eur a zákonný úrok z omeškania vo výške 5 % ročne zo sumy 25 347,07 Eur od 21.08.2024 do 18.09.2024, 25 147,07 Eur od 19.09.2024 do zaplatenie, a to v pravidelných mesačných splátkach vo výške 200 Eur vždy k poslednému dňu príslušného mesiaca počnúc mesiacom nasledujúcim po mesiaci, v ktorom bol schválený tento súdny zmier. II. Nezaplatením čo i len jednej splátky v stanovenom čase a stanovenej výške sa stáva splatným celý dlh. III. Žiadna zo strán sporu n e m á nárok na náhradu trov konania. odôvodnenie: 1. Podľa § 148 ods. 1 CSP žalobca a žalovaný môžu uzavrieť zmier. O uzavretie zmieru sa má súd vždy pokúsiť. 2. Podľa § 148 ods. 2 CSP súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 3. V zmysle § 148 CSP súd môže schváliť súdny zmier, ak to nie je v rozpore s právnymi predpismi. Pod týmto treba rozumieť predovšetkým prípustnosť hmotnoprávnej dispozície predmetom sporu. Z hľadiska procesných dôsledkov má zmier účinky rozsudku, preto sa vyžaduje jeho schválenie súdom. Tieto dôsledky však umožňujú súdu, aby schválil iba zmier o takom predmete konania, o akom by inak mal právomoc rozhodnúť. Ak je navrhovaný zmier v súlade so všeobecne záväznými právnymi predpismi, súd ho v zmysle § 148 ods. 2 CSP schváli vždy a contrario. 4. Súd mal za to, že v konaní boli splnené všetky podmienky stanovené v § 148 CSP, aby mohol byť schválený zmier medzi účastníkmi konania tak, ako ho navrhol schváliť zástupca žalobcu pred otvorením predbežného prejednania sporu dňa 25.11.2024 a žalovaný so schválením prečítaného návrhu na schválenie súdneho zmieru súhlasil, nakoľko s ním už bol oboznámený. Preto súd zmier schválil. 5. O vrátení súdneho poplatku podľa osobitného predpisu súd rozhodne
po právoplatnosti tohto rozhodnutia. 6. V prejednanej veci súčasťou zmieru bola aj dohoda o trovách konania tak, ako je to uvedené vo výrokovej časti tohto rozhodnutia. Poučenie: Proti tomuto uzneseniu odvolanie nie je prípustné. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona (zákon č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov).

